32004R1086
L 207/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1086/2004 НА КОМИСИЯТА
от 9 юни 2004 година
за изменение на Регламент (ЕО) № 1210/2003 на Съвета относно специфични ограничения върху икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
като има предвид, че:
(1)
Приложение III към Регламент (ЕО) № 1210/2003 включва юридическите лица, държавни органи, корпорации, агенции и образувания на предишното правителство на Ирак, обхванати от замразяването на финансови средства и и икономически ресурси съгласно този регламент.
(2)
Приложение IV към Регламент (ЕО) № 1210/2003 включва физическите и юридически лица, държавни органи, корпорации, агенции и образувания, свързани с режима на бившия президент Саддам Хюсеин, обхванати от замразяването на финансови средства и икономически ресурси съгласно този регламент.
(3)
На 2 юни 2004 година Комитетът по санкциите на Съвета за сигурност на ООН взе решение да измени и допълни списъка, включващ Саддам Хюсеин и други висши служители на предишния иракски режим, най-близките членове на техните семейства и правните субекти, притежавани или контролирани от тях или от лица от тяхно име или под тяхно ръководство, към които следва да се прилагат мерките за замразяване на финансови средства и икономически ресурси. Приложение IV следва да бъде съответно изменено.
(4)
Необходимо е да се преместят пет образувания от приложение III в приложение IV и да се изменят и допълнят две от тези образувания.
(5)
С цел да осигури, че мерките, предвидени в настоящия регламент, са ефективни, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
1. Приложение III към Регламент (ЕО) № 1210/2003 се изменя в съответствие с приложение I към настоящия регламент.
2. Приложение IV към Регламент (ЕО) № 1210/2003 се изменя в съответствие с приложение II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юни 2004 година.